Zemlja

Zemlja je planet na kojem živi čovjek i jedini nama poznati planet na kojem postoji život. Ona je treći planet po udaljenosti od Sunca i najveći terestrički planet u Sunčevu sustavu. Planet Zemlja ima jedan prirodni satelit, Mjesec. Smatra se da je Zemlja nastala prije otprilike 4,6 milijardi godina.

Fizička svojstva

Atmosfera

Zemljina atmosfera sastoji se od više slojeva, a proteže se više stotina kilometara iznad površine. Sastavljena je od 78% dušika, 21% kisika, 1% argona, te nešto vodene pare, ugljikovog dioksida i drugih plinova.

Slojevi atmosfere:

* troposfera je najdonji i najgušći dio atmosfere u kojem se događaju sve vremenske pojave. U ovom sloju temperatura opada s visinom. Sadrži velike količine vodene pare.
* stratosfera sadrži ozon koji nas štiti od štetnog zračenja iz svemira. Temperatura je u nižim slojevima stratosfere stalna, a u višim slojevima raste. Vjetrovi koji pušu u stratosferi dostižu brzine od nekoliko stotina km/h.
* mezosfera je sloj u kojemu dolazi do naglog pada temperature.
* ionosfera (termosfera) sadrži ione, električki nabijene čestice. U ovom se sloju pod utjecajem sunčevog vjetra stvara polarna svjetlost. Temperatura raste, sve do visine 400 km.
* egzosfera je prijelazno područje prema vakuumu. Ovo je sloj s vrlo razrijeđenim plinom, prostire se iznad 400 km visine.

Prijelazna područja između slojeva atmosfere su tropopauza, stratopauza i mezopauza.

Zemljopis

Površina Zemlje je 510 065 284 km2, od čega na kopno otpada samo 148 939 063 km2 (29 % ukupne površine), a ostalo na vodu.

Najveći kontinent je Azija koja zauzima 44.309.978 km2 (30 % ukupne kopnene površine). Najveća država svijeta je Rusija koja zauzima oko 12 % površine kopna.

**Zadatci:**

Naslov : veličina 22, font Kristen ITC

Odlomak: *Zemlja*… veličina 13, font MS Mincho, poravnavanje sredina

*Slojevi atmosfere*…. veličina 11, font Matura MT Script, grafičke oznake kako je prikazano na papiru

*Zemljopis*…. veličina 20, font Vivaldi, poravnavanje lijevo

Dodaj zaglavlje i podnožje; kako je prikazano na papiru.

Tekst podijeli u 2 stupca i dodaj 2 slike Zemlje; jedna neka bude kopirana sa interneta, a druka neka bude isječak crteža. Slike postavi kako je na papiru.

Veličina papira je: širina 25cm, a visina 35 cm.

Margine su sužene.